
AIŠKINAMASIS RAŠTAS
DĖL SAVIVALDYBĖS TARYBOS SPRENDIMO „VISOS DIENOS MOKYKLOS VEIKLOS ORGANIZAVIMO VISAGINO SAVIVALDYBĖS PROGIMNAZIJOSE TVARKOS APRAŠO PATVIRTINIMO“ PROJEKTO

1. Sprendimo projekto iniciatorius (iai) / rengėjas (ai): iniciatorius – Visagino savivaldybės meras, rengėjas – Visagino savivaldybės administracija. 
2. Sprendimo projekto tikslas: patvirtinti Visos dienos mokyklos (toliau – VDM) veiklos organizavimo Visagino savivaldybės progimnazijose tvarkos aprašą, kuriuo būtų nustatyta: VDM tikslas ir uždaviniai; veiklos organizavimo; VDM grupės formavimo, finansavimo; mokinių priėmimo tvarka.
3. Sprendimo projekto rengimą lėmusios priežastys: sprendimo projektas parengtas atsižvelgiant į Visagino savivaldybės 2023–2030 m. strateginio plėtros plano, patvirtinto Visagino  savivaldybės tarybos 2023 m. sausio 26 d. sprendimu Nr. TS-5 „Dėl Visagino savivaldybės 2023–2030 m. strateginio plėtros plano patvirtinimo“, 2 prioriteto „Socialinės gerovės kūrimas sumaniai, pažangiai, besimokančiai, moderniai ir laimingai  bendruomenei“ 2.1. uždavinio „Tikslingai naudojant švietimui skirtas lėšas bei kryptingai tobulinant darbuotojų kompetencijas, kiekvienam besimokančiajam sukurti lygiavertes ir šiuolaikiškas kokybiško ugdymo(si) sąlygas, lemiančias geresnius mokinių pasiekimus, optimalią, integracinę, darniai ir racionaliai veikiančią, nuolat atsinaujinančią savivaldybės švietimo sistemą“ 2.1.-2 priemonę „Plėtoti įvairialypį švietimą vykdant visos dienos mokyklų veiklą“. Sprendimo projekto rengimą taip pat lėmė Visagino savivaldybės tarybos 2023 m. balandžio 14 d. sprendimas Nr. TS-98 „Dėl pritarimo projekto „Visos dienos užimtumo erdvių sukūrimas bendrojo ugdymo mokyklose“ įgyvendinimui“.
Siekiant užtikrinti nuoseklų ir kokybišką VDM veiklos organizavimą Visagino savivaldybės progimnazijose, tikslinga nustatyti bendrą VDM, mokinių užimtumo ir ugdomosios veiklos organizavimo tvarką, VDM grupės mokytojų funkcijas bei kitus su VDM veikla susijusius klausimus.
4. Kaip šiuo metu teisiškai reglamentuojami sprendimo projekte aptarti klausimai: sprendimo projekte aptariami klausimai reglamentuojami Lietuvos Respublikos švietimo, mokslo ir sporto ministro 2018 m. birželio 26 d. įsakymu Nr. V-606 „Dėl Rekomendacijų dėl visos dienos mokyklos kūrimo ir veiklos organizavimo patvirtinimo“. 
VDM veiklos organizavimo tvarka Visagino savivaldybės progimnazijose atskiru Visagino savivaldybės tarybos sprendimu nėra patvirtinta, todėl, priėmus sprendimo projektą, būtų nustatytas aiškus ir vieningas VDM veiklos organizavimo reglamentavimas Visagino savivaldybės progimnazijose.
5. Sprendimui įgyvendinti reikalingos lėšos ir jų šaltiniai: sprendimo įgyvendinimui reikalingos Visagino savivaldybės biudžeto (11 000 Eur) ir Europos sąjungos lėšos (27 128 Eur), patvirtintos Visagino  savivaldybės tarybos 2026 m. vasario 19 d. sprendimu Nr. TS-20 „Dėl Visagino savivaldybės 2026-2028 metų biudžeto patvirtinimo“.
6. Ar atliktas sprendimo projekto antikorupcinis vertinimas: taip.
                       7. Kokius galiojančius sprendimus būtina pakeisti ar panaikinti, priėmus teikiamą sprendimo projektą: priėmus teikiamą sprendimo projektą, galiojančių Visagino savivaldybės tarybos sprendimų keisti ar panaikinti nereikės.
                        8. Laukiamas rezultatas: patvirtinus VDM veiklos organizavimo Visagino savivaldybės progimnazijose tvarkos aprašą, bus nustatytas aiškus ir vieningas VDM veiklos organizavimo reglamentavimas Visagino savivaldybės progimnazijose, sudarytos sąlygos nuosekliai ir kokybiškai organizuoti VDM veiklą, užtikrinti mokinių užimtumą po pamokų, sudaryti galimybes mokiniams dalyvauti įvairiose ugdomosiose, socialinėse, kultūrinėse ir kitose neformaliojo švietimo veiklose. VDM veikla prisidės prie mokinių individualių poreikių tenkinimo, socialinių ir bendrųjų kompetencijų ugdymo, saugios ir palankios mokymosi aplinkos kūrimo bei mokinių ir jų šeimų gerovės.
                        9. Numatoma: 
                        9.1. teigiamas įgyvendinimo poveikis ir pasekmės: įgyvendinus sprendimą bus užtikrintas aiškus ir nuoseklus VDM veiklos organizavimas, mokiniams bus sudarytos didesnės galimybės saugiai ir prasmingai leisti laiką po pamokų, sudarytos sąlygos organizuoti įvairiapusę mokinių ugdomąją, socialinę, kultūrinę ir kitą veiklą, geriau tenkinami skirtingi mokinių ugdymosi ir užimtumo poreikiai, stiprinamas mokinių savarankiškumas, socialinės ir bendrosios kompetencijos, sudarytos palankesnės sąlygos mokinių šeimoms derinti šeimos ir darbo įsipareigojimus, bus prisidedama prie Visagino savivaldybės strateginiuose dokumentuose numatytų švietimo politikos tikslų ir priemonių įgyvendinimo.
 9.2. galimas neigiamas įgyvendinimo poveikis ir pasekmės: neigiamas sprendimo įgyvendinimo poveikis ir pasekmės nenumatomos.
 10. Tolesni veiksmai, priėmus sprendimą: priimto sprendimo kopijos bus pateiktos Visagino savivaldybės „Gerosios vilties“ ir Draugystės progimnazijoms, „Verdenės“ gimnazijai ir „Žiburio“ pagrindinei mokyklai..
 11. Reikšminiai žodžiai, kurių reikia šiam projektui įtraukti į kompiuterinės paieškos sistemą, įskaitant reikšminius žodžius pagal Europos žodyną Eurovoc: Visos dienos mokykla (VDM), mokinių užimtumas, ugdymas, organizavimas.
 12. Kita svarbi informacija: kitos svarbios informacijos nėra.

